EkBass/fiwiki-20250220-pages-articles huggingface dataset:
Histon FC

Histon FC on englantilainen jalkapalloseura Histon and Impingtonista. Seuran miesten edustusjoukkue pelaa Northern Premier League Division One Midlandsissa, joka on Englannin sarjajärjestelmän kahdeksanneksi korkein sarjataso. Histon pelaa kotiottelunsa Bridge Road -stadionilla, jonne mahtuu 3 800 katsojaa. Joukkueen valmentajana toimii Lance Key. == Historia == Histon FC perustettiin vuonna 1904 nimellä Histon Institute. Histoniin oli perustettu instituutti eli tutkimuslaitos vuotta aiemmin ja Histon FC toimi alun perin sen jalkapallojoukkueena. Seuran nimestä pudotettiin sana Institute pois vuonna 1951 ja nimi vaihtui nykyiseksi Histon FC:ksi. Seuran kotistadion Bridge Road avattiin vuonna 1962 ja joukkue pelasi tuolloin amatöörisarja Delphian Leaguessa. Sarja kuitenkin romahti ja vuonna 1966 Histon FC pelasi itäisten kreivikuntien sarjaa, jota se tahkosi 30 vuotta. 1980-luvun lopulla Histonissa pelasi myöhemmin joukkueesta Manchester Unitediin siirtynyt Giuliano Maiorana. Histon FC alkoi saavuttaa parempaa menestystä 1990- ja 2000-luvuilla, kun se nousi ensin vuonna 1995 itäisten kreivikuntien liigan ykkösdivisioonaan, josta se jatkoi nousemistaan ja pääsi kauden 1999-2000 päätteeksi jo Southern Leaguehen. Vuonna 2007 Histon pelasi viittä sarjatasoa ylempänä kuin vuonna 1995. Se pelasi Conference Nationalissa siitä lähtien ja pääsi nousukarsintaan kaudella 2008-2009. Histon sijoittui kuitenkin kaudella 2010-2011 sarjan viimeiseksi ja putosi Conference Northiin. Vuosina 2014–2017 Histon putosi kolme sarjaporrasta alaspäin Eastern Counties Leagueen asti. == Lähteet == Luokka:Cambridgeshire Luokka:Englantilaiset jalkapalloseurat
Luotosorsimo

Luotosorsimo (Puccinellia capillaris) on merenrannoilla kasvava suolasorsimoiden suvun heinäkasvi. Aiemmin sitä on pidetty kujasorsimon (Puccinellia distans) alalajina.Hämet-Ahti, L., Kurtto, A., Lampinen, R., Piirainen, M., Suominen, J., Ulvinen, T., Uotila., P. & Väre, H. 2005: Lisäyksiä ja korjauksia Retkeilykasvion neljänteen painokseen – Lutukka 21:41–85. == Ulkonäkö == Luotosorsimo kasvaa 10–30 senttimetriä korkeaksi. Se muistuttaa suuresti kujasorsimoa, mutta lehdet ovat kapean rihmamaiset, kukintoröyhy erilainen ja väri sinivihreämpi. == Elinympäristö ja levinneisyys == Luotosorsimo kasvaa merenrantaniityillä, luodoilla, suolamailla ja tuntureilla. Tulokaslajina sitä on löydetty teiden reunoilta. Lajia tavataan kaikkialla Pohjoismaissa Atlantin ja Itämeren rannoilla. Suomessa se esiintyy melko yleisenä kaikilla merenrannikoilla sekä paikoin sisämaassakin Pohjois- Pohjanmaalla ja Enontekiöllä. == Lähteet == == Aiheesta muualla == * Kasviatlas 2022: Luotosorsimon (Puccinellia capillaris) levinneisyys Suomessa. Luokka:Suolasorsimot
Pyhän Markuksen tori

thumb|right|Pyhän Markuksen torin pienempi aukio, Piazzetta, nähtynä Pyhän Markuksen kirkon suunnasta. Kuvan vasemmassa laidassa oleva rakennus on Dogen palatsi eli Palazzo Ducale ja oikeassa laidassa Jacopo Sansovinon suunnittelema Pyhän Markuksen kirjasto. Taustalla näkyvät kuuluisat graniittipylväät. Pyhän Markuksen tori () on Venetsian kaupungissa Italiassa sijaitseva tori tai aukio, joka tunnetaan myös yksinkertaisesti nimellä Piazza (”tori”). Venetsiassa on vain yksi Piazza ja siihen kuuluva pieni Piazzetta- aukio. Kaikista muista aukioista käytetään nimitystä campo. Piazzettalla sijaitsee kaksi kuuluisaa graniittipylvästä, joita koristavat Venetsian alkuperäinen suojeluspyhimys Pyhä Theodorus ja kaupungin suojeluspyhimystä Markusta symboloiva siivekäs leijona. Torin laidalla sijaitsevat Venetsian kuuluisimpiin nähtävyyksiin kuuluvat Basilica di San Marco eli Pyhän Markuksen tuomiokirkko, Campanile di San Marco eli Pyhän Markuksen kellotorni, Dogen palatsi ja Torre dell'Orologion kellotorni. Torre dell'Orologion vieressä sijaitsee 1500-luvulla rakennettu pylväskäytävän koristama palatsi Procuratie Vecchie, ja sitä vastapäätä Procuratie Nuove. Aukion kahta sivua yhdistävä siipirakennus Ala Napoleonica rakennettiin 1800-luvun alussa. Markuksen kirkon vasemmalla puolella sijaitseva pieni aukio on nimeltään Piazzetta dei Leoncini eli pikkuleijonien piazzetta. Napoleonin kerrotaan kutsuneen Pyhän Markuksen toria ”Euroopan kauneimmaksi olohuoneeksi”. Kuva:Piazza San Marco with the Basilica, by Canaletto, 1730. Fogg Art Museum, Cambridge.jpg|Pyhän Markuksen tori vuonna 1730 Canaletton maalaamana. Kuva:Naya, Carlo (1816-1882) - Venezia - Piazza S. Marco dalla porta centrale della Chiesa.jpg|Pyhän Markuksen tori 1800-luvulla otetussa mustavalkokuvassa. Kuva:Flickr - …trialsanderrors - Piazza San Marco ^ Basilica, Venice, Italy, ca. 1895.jpg|Piazza 1800-luvun lopulla. Kuva:St. Mark's Square.JPG|Aukio nähtynä ylhäältä. Kuva:Prokuracja Stara.jpg|Aukion pohjoislaidalla sijaitseva Procuratie Vecchie. Kuva:St Mark's Clocktower 2.jpg|Aukion laidalla sijaitseva Torre dell'Orologion kellotorni. Kuva:Venezia - Panorama 010, Campanile San Marco.jpg|Campanile di San Marco eli Pyhän Markuksen kellotorni. Kuva:Venedig Basilika.jpg|Näkymä aukiolta Pyhän Markuksen kirkkoa kohti. Kuva:Lion of Venice on column in Piazzetta Venice.jpg|Piazzettalla sijaitseva Pyhän Markuksen leijona kuvattuna Dogen palatsista. == Lähteet == == Aiheesta muualla == * Livekuvaa Pyhän Markuksen torilta Luokka:Venetsian rakennukset ja rakennelmat Luokka:Italian aukiot
Tunturihilpi

Tunturihilpi (Phippsia algida) on hyvin pienikokoinen arktinen heinälaji. == Ulkonäkö == Laji on monivuotinen, mätästävä ja kasvaa vain 2–8 senttimetriä korkeaksi. Korret ovat rentoja, lehdet ovat kouruiset ja 1,5–4 senttimetriä pitkät. Kukinto on pieni tähkämäinen röyhy. == Levinneisyys == Tunturihilpi kasvaa Suomessa tunturien lakiosien lumenviipymillä ja puronvarsilla, muualla Pohjoismaissa myös lintuvuorilla. Suomessa se on harvinainen ja esiintyy vain Enontekiön pohjoisosassa. Tunturihilpi on luokiteltu vuonna 2019 uhanalaiseksi, vaarantuneeksi lajiksi ja aiemmin vuonna 2010 silmälläpidettäväksi. == Lähteet == == Aiheesta muualla == * ITIS: Phippsia algida * United States Department of Agriculture (USDA): Phippsia algida Luokka:Heinäkasvit
Sony α 200

Sony α 200 (DSLR-A200) on vuonna 2008 julkaistu digitaalikameramalli, joka kuuluu Sonyn järjestelmäkameraperheeseen. Kamerassa on 10,2 megapikselin tarkkuus (raakatiedosto 10,8 megapikseliä) ja 9 pisteen automaattitarkennus. ==Tietoja== *10,2 megapikseliä *jopa 3 kuvaa/sek. *ISO-arvo 100–3 200 *Julkaisuvuosi 2008 Luokka:Digitaaliset kamerat Luokka:Sonyn kamerat
Russell Gilbrook

Russell Gilbrook (s. 17. toukokuuta 1964) on brittiläinen rumpali, joka on toiminut hard rockia ja progressiivista rockia esittävän Uriah Heepin rumpalina tammikuusta 2007 alkaen. Hän on tehnyt yhteistyössä myös muun muassa Peter Branderin sekä Chris Barberin kanssa. Gilbrook soittaa Mapex-rumpuja. Luokka:Brittiläiset rumpalit Luokka:Uriah Heepin jäsenet Luokka:Vuonna 1964 syntyneet Luokka:Elävät henkilöt
Lapinlauha

Lapinlauha (Vahlodea atropurpurea) on tuulipölytteinen pohjoinen heinälaji. Se on monivuotinen ja kasvaa 15–30 senttimetriä korkeaksi. Laji muistuttaa melko paljon metsälauhaa (Avenella flexuosa), mutta lapinlauhan lehdet ovat metsälauhan rihmamaisia lehtiä leveämmät. Kukinto on 2–6 senttimetriä pitkä röyhy, jonka haarat ovat nuokkuvat. Lapinlauha kasvaa rantaniityillä, lumenviipymillä, soiden reunoilla ja polunvarsilla. Suomessa se esiintyy Keski- ja Pohjois-Lapissa. Enontekiöllä ja Utsjoella lapinlauha on yleinen. == Lähteet == == Aiheesta muualla == * Kasviatlas: Lapinlauhan levinneisyys Suomessa. * Pinkka – Lajintuntemuksen oppimisympäristö: Lapinlauha (Vahlodea atropurpurea) * ITIS: Vahlodea atropurpurea * United States Department of Agriculture (USDA): Vahlodea atropurpurea Luokka:Heinäkasvit
Someone Put Your Hand Out

Someone Put Your Hand Out on Michael Jacksonin ja Teddy Rileyn kirjoittama kappale, joka julkaistiin kasetille Pepsin tukemana Dangerous World Tour -kiertueen aikana vuonna 1992. Kappale julkaistiin uudelleen The Ultimate Collection -kokoelmaboxin mukana vuonna 2004. == Kappalelista == Kasetti (Epic982789) # Someone Put Your Hand Out - 5:25 # Dangerous Medley (Highlights from the "Dangerous" album) \- 6:15 #*Black or White #* Can't Let Her Get Away #* Dangerous #* Who Is It #* Remember The Time #* Give In To Me #* Heal The World Albumiversio (The Ultimate Collection) # Someone Put Your Hand Out - 6:03 Luokka: Michael Jacksonin kappaleet Luokka: Vuoden 1992 kappaleet
Pohjanlahdenlauha

Pohjanlahdenlauha (Deschampsia bottnica) on Itämeren kotoperäinen heinälaji. Se on monivuotinen, mätästävä ja kasvaa 50–100 senttimetriä korkeaksi. Laji muistuttaa melko paljon nurmilauhaa (Deschampsia cespitosa), mutta vihneet ovat selvästi helpeitä pidemmät. Pohjanlahdenlauha ja nurmilauha risteytyvät helposti. == Levinneisyys == Pohjanlahdenlauhaa tavataan vain Pohjanlahden rannikoilla Ruotsissa ja Suomessa. Se kasvaa kivikkoisilla ja somerikkoisilla merenrannoilla. Varsinkin Merenkurkun korkeudella se on Suomessa hyvin yleinen. == Lähteet == == Aiheesta muualla == * Pinkka – Lajintuntemuksen oppimisympäristö: Pohjanlahdenlauha (Deschampsia bottnica) * Suomen Lajitietokeskus: Pohjanlahdenlauha – Deschampsia bottnica * ITIS: Deschampsia cespitosa ssp. bottnica Luokka:Lauhat
Telinevoimistelun Euroopan-mestaruuskilpailut 1967

Vuoden 1967 telinevoimistelun Euroopan-mestaruuskilpailut järjestettiin miesten osalta Tampereella, Suomessa ja naisten osalta Amsterdamissa, Alankomaissa. Suomalainen Lasse Laine oli näissä kisoissa miesten ainoa ei- neuvostoliittolainen EM-kultamitalisti. Hän voitti Suomen historian ensimmäisen telinevoimistelun Euroopan mestaruuden.http://www.kaleva.fi/uutiset/tomi-tuuha-valittiin-vuoden- yllattajaksi/881767 Seuraavan kerran samaan saavutukseen ylsi Tomi Tuuha 43 vuotta myöhemmin. Naisissa kaikki viisi kultamitalia vei tšekkoslovakialainen Věra Čáslavská. == Miehet (Tampere)== === Mitalistit=== Teline Kultaa Kultaa Hopeaa Hopeaa Pronssia Pronssia Moniottelu Mihail Voronin 58,000 Viktor Lisitski 57,300 Franco Menichelli 57,250 Permanto Lasse Laine 19,15 Franco Menichelli 19,10 Mikołaj Kubica 18,80 Hevonen Mihail Voronin 19,55 Miroslav Cerar 19,20 Gerhard Dietrich 18,90 Renkaat Viktor Lisitski Mihail Voronin 19,40 ei jaettu Mikołaj Kubica 19,10 Hyppy Viktor Lisitski 19,200 Georgi Adamov 18,775 Gerhard Dietrich 18,175 Nojapuut Mihail Voronin 19,40 Franco Menichelli 19,30 Giovanni Carminucci 19,20 Rekki Viktor Lisitski 19,45 Mihail Voronin 19,40 Miroslav Cerar Franco Menichelli 19,15 === Mitalitaulukko === 1\. 7 2 0 9 2\. 1 0 0 1 3\. 0 2 3 5 4\. 0 1 1 2 5\. 0 1 0 1 6\. 0 0 2 2 6\. 0 0 2 2 == Naiset (Amsterdam)== === Mitalistit === Teline Kultaa Kultaa Hopeaa Hopeaa Pronssia Pronssia Moniottelu Věra Čáslavská 38,965 Zinaida Družinina 38,533 Marianna Krajčírová 38,199 Hyppy Věra Čáslavská 19,733 Erika Zuchold 19,533 Karin Janz 19,333 Eritasonojapuut Věra Čáslavská 19,199 Karin Janz 19,166 Marianna Krajčírová 19,066 Puomi Věra Čáslavská 19,833 Natalja Kutšinskaja 19,666 Zinaida Družinina 19,499 Permanto Věra Čáslavská 19,866 Natalja Kutšinskaja 19,733 Zinaida Družinina 19,666 === Mitalitaulukko === 1\. 5 0 2 7 2\. 0 3 2 5 3\. 0 2 1 3 == Lähteet == * Mitalistit Sports 123.com * Miesten moniottelun tulokset * Miesten telinekohtaiset tulokset * Naisten moniottelun tulokset * Naisten telinekohtaiset tulokset === Viitteet === Luokka:Telinevoimistelun Euroopan- mestaruuskilpailut Luokka:Tampereen urheilutapahtumat Luokka:Amsterdamin urheilu Luokka:Vuoden 1967 urheilu fr:Championnats d'Europe de gymnastique artistique masculine 1967 no:Europamesterskapet i turn 1967 for herrer
Jay Emmanuel-Thomas

Jay Aston Emmanuel-Thomas (s. 27. joulukuuta 1990) on englantilainen jalkapalloilija ja hän pelaa Ipswich Townissa. Emmanuel-Thomas siirtyi Ipswichiin Arsenalista heinäkuussa 2011. Hän on Arsenal Academyn kasvatti, hän on monipuolinen hyökkääjä, sillä hän voi pelata keskushyökkääjänä tai laiturina. Hän on pelannut useilla paikoilla, kuten laita-, keskuspuolustajana ja keskikentällä, mutta hän sopeutuu parhaiten hyökkääjän rooliin. Luokka:Englantilaiset jalkapalloilijat Luokka:Vuonna 1990 syntyneet Luokka:Elävät henkilöt
Dianthus cinnamomeus

Dianthus cinnamomeus on kohokkikasvien heimoon ja neilikkojen sukuun kuuluva kasvi. Dianthus cinnamomeus on eteläisellä Egeanmerellä sijaitsevien Kreikalle kuuluvien Kykladien saariryhmän ja Kásoksen saaren kotoperäinen laji. Toisen lähteen mukaan myös Turkki kuuluu kasvin levinneisyysalueeseen. Kasvi on Kreikassa suojeltu presidentin asetuksella (67/81). Kasvi sisältyi IUCN:n uhanalaisten lajien punaiseen listaan (1993). == Lähteet == cinnamomeus Luokka:Kreikan kotoperäiset kasvit
Ammunnan maailmanmestaruuskilpailut 2014

Kansainvälisen ampumaurheiluliiton (ISSF) 51. maailmanmestaruuskilpailut järjestettiin 6.–20. syyskuuta 2014 Espanjan Granadassa. Vuonna 2008 pidetyssä ISSF:n yleiskokouksessa Kiinan Pekingissä Granada voitti 87 äänellä kisaisännyyden. Muut äänet menivät Pekingille (56 ääntä) ja Serbialle (7 ääntä). Kisojen tulosten perusteella jaettiin 64 ensimmäistä maapaikkaa Rion olympialaisiin 2016. ==Lähteet== * ===Viitteet=== 2014 Luokka:Granadan urheilu Luokka:Vuoden 2014 urheilu
Anja Lanér

Anja Mariann Lanér (s. 13. marraskuuta 1945 Helsinki) on helsinkiläinen taideaineiden opettaja ja kirjailija. Lanér on valmistunut ylioppilaaksi Tehtaanpuiston yhteiskoulusta 1966. Hän suoritti Yleisradion toimittajakurssit radio- ja TV-linjalla 1967–1969 ja opiskeli Helsingin yliopiston piirustuslaitoksella 1966–1968. HuK- tutkinnon Lanér suoritti Helsingin yliopistossa 1972 (teatteritiede, taidehistoria sekä tiedotusoppi sivuaineena Tampereen yliopistossa). Anja Lanér toimi Yleisradion freelance-toimittajana 1968–1972, kansanopisto- ja kansankorkeakouluopettajana Nurmeksessa, Joutsenossa ja Sipoossa 1972–1985. Vuosina 1985–2003 hän toimi Kuntokallio- Säätiön ylläpitämän Vanhustyön koulutus- ja tutkimuskeskuksen (vuodesta 2002 Ikäinstituutti) koulutussuunnitelijana ja tiedottajana. Oman toimensa ohella radiotoimittajana Lanér on tehnyt viikoittain radio-ohjelmaa "Kuntokalliokanava" Helsingin Lähiradiossa 1990–2003 ja vuodesta 2003 "Kulttuuri A&T;"http://www.kslradio.fi/category/kulttuuri-at/kulttuuri-at-2011 KSL-Radiossahttp://www.kslradio.fi/ Lähiradiossa, vuodesta 2010 Radio Moreenissa Tampereella. Vuosina 2003–2010 Lanér on toiminut vapaana kirjoittajana ja luennoitsijana ja vuodesta 2011 lähtien Kulttuuri A&T; Oy:n varatoimitusjohtajana. Kuntokallio-Opiston taideaineiden opettajana Anja Lanér suunnitteli ja toteutti yhdessä taiteilija Kylli Kosken kanssa yli 30 kuvataidekurssia. Näiden kurssien myötä syntyi Kosken ja Lanérin kirjallinen yhteistyö, jonka tuloksena on julkaistu muun muassa Kylli Kosken elämäkerta sekä sarja radiohaastattelujahttp://www.kslradio.fi/category/kulttuuri- at/kylli-koski-kylli-tati-kertoo Kuntokallio-kanavalle ja KSL-Radioon. Anja Lanér toimi vuonna 1998 perustetun Kylli Koski -seuranhttp://nimikot.nettisivut.fi/jasenseurat/kylli_koski_seura_ry/ ensimmäisenä puheenjohtajana. ==Teokset== *Ruusuillatanssija, Kylli-täti elämäntaiteilija, WSOY 1989 *Täyttä elämää, Eläkeikä – mahdollisuuksien aika, yhdessä Tapani Sihvolan kanssa, WSOY 1990 *Kyllin kanssa kasvotusten, WSOY 1993 *Kylli ja Antti, Gummerus 1994 *Sanat kuin elämänilo, Kylli Kosken elämänfilosofia, WSOY 1996 *Kylli ja isä, Pilot-kustannus 2008 ==Lähteet== luokka:Suomalaiset kirjailijat Luokka:Suomalaiset radiotoimittajat Luokka:Vuonna 1945 syntyneet Luokka:Elävät henkilöt
Matti J. Tarvainen

pienoiskuva|Matti J. Tarvainen Matti J. Tarvainen (s. elokuu 1945) on suomalainen moottoriurheilija. Matti Tarvaisen kilpailu-ura alkoi vuonna 1961Suomen Moottoriurheilu osa 1 . Erottuakseen kaimoistaan Tarvainen otti 1970-luvulla käyttöön lisäkirjaimen J. Tarvainen on ajanut kilpaa 2-, 3-, ja nelipyöräisillä moottoriajoneuvoilla. Hän on harrastanut muun muassa luotettavuusajoa (nykyisin Enduro), TT:tä (nykyisin Road Race), jäärataa, jääspeedwayta, moto-crossia, ST-ajoa (nykyisin autosuunnistus), rallia, rallisprintiä, rata-ajoa, kiihdytyskisaa, JM- eli jokamiesluokkaa, auto- slalomia sekä taloudellisuusajoja. Osallistunut muun muassa Autourheilun Kansallisen Keskusliiton (nykyisin AKK-Motosport) valiokuntatyöskentelyyn sekä ralli- että JM-valiokunnissa. Hän on ajanut usealla eri automerkillä, päämerkkinä Skoda. Hän on osallistunut rallin MM-kilpailuihin ja Historic- rallin EM-osakilpailuihin. Hän on ainoa henkilö joka ajanut vuodesta 1991 kaikki Suomessa järjestetyt EM-historic kandidaatti, sekä varsinaiset Historic luokan EM-osakilpailut. Kilpailu-ura jatkuu edelleen. Vuonna 2011 hänellä tuli 50 vuotta täyteen moottoriurheilukilpailijana. Hän on osallistunut myös järjestötoimintaan. Hänestä on tehty useita lehtikirjoituksia sekä muutama televisio-ohjelma, tekijöinä Vauhdin maailma, Ruutulippu ja Motor Foorum. ==Lähteet== Moottoriurheilukilpailujen alkuajankohta Matti J. Tarvaisen kohdalta. ==Kirjallisuutta== * Urheilumme kasvot, osa 5 Luokka:Suomalaiset ralliautoilijat Luokka:Vuonna 1945 syntyneet Luokka:Elävät henkilöt
Amrita Rao

Amrita Rao (s. 17. kesäkuuta 1981 Bombay, Maharashtra, Intia) on intialainen näyttelijä ja malli. Hän on esiintynyt pääasiassa hindinkielisissä elokuvissa. Rao aloitti uransa mallina. Hän teki näyttelijändebyyttinsä Arya Babbarin kanssa elokuvassa Ab Ke Baras vuonna 2002. Seuraavana vuonna hän näytteli Shahid Kapoorin kanssa elokuvassa Ishq Vishk, josta hän sai Filmfare Awards -ehdokkuuden. Hän näytteli jälleen Kapoorin kanssa elokuvassa Vivah, joka kuului vuoden 2006 menestyneimpiin hindielokuviin. Rao teki debyyttinsä telugunkielisessä elokuvateollisuudessa toimintaelokuvassa Athidhi vuonna 2007. == Yksityiselämä == Raon juuret ovat Mangaloressa ja hän puhuu äidinkielenään konkania. Hänen sisarensa Preetika Rao on myös näyttelijä ja malli. Seitsemän vuoden seurustelun jälkeen Rao avioitui radiojuontaja Anmol Soodin kanssa 15. toukokuuta 2016. Heidän poikansa syntyi marraskuussa 2020. == Filmografia == Vuosi Elokuva Rooli Muuta 2002 Ab Ke Baras Anjali Thapar/Nandini The Legend of Bhagat Singh Mannewali 2003 Ishq Vishk Payal Mehra 2004 Masti Aanchal Mehta Main Hoon Na Sanjana ”Sanju” Bakshi Deewaar Radhika 2005 Vaah! Life Ho To Aisi Priya Shikhar Madhvi 2006 Pyare Mohan Piya Vivah Poonam 2007 Heyy Babyy Erikoisesiintyminen laulussa ”Heyy Babyy” Athidhi Amrita Telugunkielinen elokuva 2008 My Name Is Anthony Gonsalves Riya Shaurya Neerja Rathode Welcome to Sajjanpur Kamla 2009 Victory Nandini Short Kut: The Con Is On Mansi Life Partner Anjali Kumar 2010 Jaane Kahan Se Aayi Hai Tia 2011 Love U… Mr. Kalakaar! Ritu 2013 Jolly LLB Sandhya Singh Saab The Great Shikha Chaturvedi Satyagraha Sumitra 2019 Thackeray Meena Tai Thackeray == Televisio == Vuosi Ohjelma Rooli 2009 Perfect Bride Itsenään (tuomari) 2016 Meri Awaaz Hi Pehchaan Hai Kalyani == Palkinnot ja ehdokkuudet == Vuosi Palkinto Kategoria Elokuva Tulos 2003 Screen Awards Lupaavin tulokas – nainen Ab Ke Baras 2003 Filmfare Awards Paras naistulokas Ab Ke Baras 2004 Zee Cine Awards Paras naistulokas Ishq Vishk 2004 International Indian Film Academy Awards Vuoden tähtitulokas – nainen Ishq Vishk 2004 Stardust Awards Huomisen supertähti – nainen Ishq Vishk 2004 Sansui Awards Paras naistulokas Ishq Vishk 2005 Filmfare Awards Paras naissivuosa Main Hoon Na 2007 Screen Awards Paras naispääosa Vivah 2007 Screen Awards Pari nro 1 (Shahid Kapoorin kanssa) Vivah 2007 GR8 Women Awards Nuori suorittaja Vivah 2007 Anandalok Awards Lupaavin uusi lahjakkuus Vivah 2007 Sports World Awards Vuoden pari (Shahid Kapoorin kanssa) Vivah 2009 Stardust Awards Paras naispääosa Welcome to Sajjanpur 2012 Kalakar Awards Paras naispääosa (Bollywood) Love U… Mr. Kalakaar! == Lähteet == == Aiheesta muualla == * * Luokka:Intialaiset näyttelijät Luokka:Intialaiset mallit Luokka:Vuonna 1981 syntyneet Luokka:Elävät henkilöt
Kansallinen pelastuskomitea

Kansallinen pelastuskomitea voi tarkoittaa seuraavaa: * Liettuan kansallinen pelastuskomitea (1991) * Viron pelastuskomitea (1918) * Kansallisen pelastuksen juntta, Portugalissa * Ukrainan kansallinen pelastuskomitea () (2001) * Kansallisen pelastuksen sotilaskomitea (), Mauritanian sotilasjuntta 1979
Lintujen viisaus

Lintujen viisaus – Lintutieteen kuvitettu historia on Tim Birkheadin teos, jossa hän kertoo lintujen elämästä aina hedelmöitymisestä ja munasta reviirin luomiseen, lauluun, lisääntymiseen ja muuttomatkoihin saakka.Teoksen esittely, Readme.fi Britannian johtaviin lintutieteilijöihin kuuluva Tim Birkhead työskentelee professorina Sheffieldin yliopistossa. Hän opettaa eläinten käyttäytymistä ja tieteen historiaa. Hän on Royal Societyn jäsen ja kirjoittanut aiemmin useita palkittuja lintuja käsitteleviä teoksia. Brittiläinen luonnontieteilijä Mark Cocker luonnehtii Birkheadin kirjoittajankykyä: "Hänen luontainen tarinankertojanvaistonsa lintutieteen alalla ja kykynsä tehdä tästä tieteestä helppotajuista ja yksinkertaista ovat todella harvinaisia lahjoja." Ornitologian historiaan kuuluu, että linnut olivat eläimistä se ryhmä, johon kohdistui eniten taikauskoa. Birkhead kuvaa historian salaisuuksien paljastumista, mutta toteaa myös, että paljon selvitettävää on edelleen. Kirjan tietomäärä on runsas, mutta se on lintujenharrastajille samalla helppolukuista ja viihdyttävää lukemista.Pekka Walhstedt, Värikkäästi visertäjistä, Tiede.fi Kirjan lopussa on sanasto, jossa Birkhead avaa ornitologisia termejä. ==Katso myös== * Luettelo lintukirjoista ==Lähteet== ==Aiheesta muualla== * Tim Birkhead: The Early Birdwatchers, video jolla Birkhead kertoo lintujentarkkailun historiasta Luokka:Brittiläiset tietokirjat Luokka:Kirjat linnuista Luokka:Vuoden 2008 kirjat
Antifasistinen komitea

Antifasistinen komitea voi tarkoittaa * Juutalaisten antifasistinen komitea * Suomen antifasistinen komitea * Viron antifasistinen komitea * Latvian antifasistinen komitea
Kovat nyrkit

Kovat nyrkit tunnetaan myös nimellä Karate cowboyKovat nyrkit Forced Vengeance (1982) Leffatykki Viitattu 30.3.2011 (Forced Vengeance) on vuonna 1982 ensi- iltansa saanut yhdysvaltalainen toimintaelokuva. Elokuvan on ohjannut James Fargo, joka myös käsikirjoitti elokuvan yhdessä Franklin Thompsonin kanssa. Pääosassa esiintyy Chuck Norris. ==Juoni== Lucky Dragon -kasinon turvamies Josh Randall saa kutsun työskennellä erään toisen hongkongilaisen kasinon leivissä, mutta kieltäytyy tarjouksesta. Kasinon omistaja Raimondi päättää yrittää ostaa Lucky Dragonin, mutta kasinon perustajan Paschalin kieltäydyttyä Raimondi tapattaa hänet ja Paschalin pojan Davidin. Randall saa Davidin tyttären Joyn suojelukseensa ja lähtee samalla etsimään murhien syylliset. == Rooleissa == ==Vastaanotto== Video-oppaassa vuodelta 1995 Roope Lehtinen antoi elokuvan Suomessa julkaistulle, 7 minuuttia 41 sekuntia lyhennetylle VHS- kasettiversiolle yhden tähden viidestä, mikä teoksen mukaan vastaa sanallista arviota ”huono”. Hänen mukaansa Norris tekee tutut temppunsa eli vetelee turpaan jokaista vastaantulijaa, eikä elokuvassa sitten juuri muuta tapahdukaan. == Kohtelu Suomessa == Valtion elokuvatarkastamo antoi elokuvalle täystyrmäyksen ennakkotarkastuksessa 18.3.1983 antamalla sille ikärajan KK (Kokonaan kielletty), joten elokuvan levittäminen ja esittäminen ei ollut mahdollista. Seuraavana vuonna ennakkotarkastuksessa oli leikattu versio nimellä Karate Cowboy, mutta valituskierroksen jälkeenkin kieltopäätös elokuvalle piti tarkastamon 14.11.1984 antamalla päätöksellä.Sittemmin elokuvaa levitettiin Ruotsista tuotuna 7 min 41 sekuntia lyhennettynä VHS- versiona, joka sai Suomessa ikärajan K18. ==Lähteet== Luokka:Vuoden 1982 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset seikkailuelokuvat Luokka:James Fargon ohjaamat elokuvat Luokka:Kokonaan kielletyt elokuvat Suomessa Luokka:Metro-Goldwyn- Mayerin elokuvat
Yliopisto-opettaja

Yliopisto-opettaja on yliopistojen neliportaiseen tutkijanuramalliin liittyvä tehtävä, jonka vastaa aiemmin käytössä ollutta lehtorin nimikettä (huomaa, että yliopistonlehtorin vaatimukset ovat korkeammat kuin yliopisto-opettajan). Tutkijanuramallissa yliopisto-opettaja sijoittuu tasolle kaksi. Yleensä tällä tasolla olevat tehtävät edellyttävät tohtorintutkintoa ja ovat määräaikaisia, mutta yliopisto-opettaja on yleensä palkattu toistaiseksi, ja muodolliseksi pätevyydeksi riittää maisteritason tutkinto. Yliopisto-opettajaa käytetään perusopetuksen antamiseen alueilla, joilla tarvitaan paljon opetushenkilökuntaa. Yliopisto-opettajan tehtäviin voi kuulua myös tutkimuksen tekeminen. ==Lähteet== * Opetusministeriön julkaisu vuodelta 2008 Luokka: Yliopiston virat
Mahima Chaudhry

Mahima Chaudhry (oik. Ritu Chaudhry; s. 13. syyskuuta 1973 Darjeeling, Länsi- Bengali, Intia) on intialainen näyttelijä ja entinen malli, joka on työskennellyt pääasiassa hindinkielisissä elokuvissa. 1990-luvulla Chaudhry teki muutamia mallintöitä ja esiintyi useissa televisiomainoksissa ennen kuin siirtyi elokuviin. Hän teki näyttelijändebyyttinsä Subhash Ghain elokuvassa Pardes vuonna 1997, mistä hän voitti parhaan naistulokkaan Filmfare Awards -palkinnon. Hän vakiinnutti uraansa useilla rooleilla elokuvissa, kuten Daag (1999), Dhadkan (2000), Kurukshetra (2000), Dil Hai Tumhaara (2002), ja sai tunnustusta kriitikoilta roolisuorituksistaan elokuvissa Dil Kya Kare (1999) ja Lajja (2001). == Yksityiselämä == Chaudhry oli naimisissa arkkitehti Bobby Mukherjeen kanssa ja heillä on vuonna 2007 syntynyt tytär. Kesäkuussa 2022 Chaudhry kertoi selvinneensä rintasyövästä. == Filmografia == Vuosi Elokuva Rooli Muuta 1997 Pardes Kusum Ganga Parhaan naistulokkaan Filmfare Awards -palkinto Parhaan naispääosan Filmfare Awards -ehdokkuus 1999 Manasulo Maata Priya Telugunkielinen elokuva Dil Kya Kare Kavita Kishore Parhaan naissivuosan Filmfare Awards -ehdokkuus Daag Kajal Verma/Kajri Pyaar Koi Khel Nahin Nisha 2000 Dhadkan Sheetal Varma Parhaan naissivuosan Filmfare Awards -ehdokkuus Deewane Pooja Kurukshetra Anjali P. Singh Khiladi 420 Ritu Bhardwaj 2001 Lajja Maithili Yeh Teraa Ghar Yeh Meraa Ghar Saraswati 2002 Om Jai Jagadish Ayesha Dil Hai Tumhaara Nimmi 2003 Saaya Tanya Tere Naam Erikoisesiintyminen laulussa ”O Jaana” Baghban Arpita Raj LOC Kargil Reena Yadav 2004 Dobara Anjali Sehgal 2005 Zameer: The Fire Within Supriya Maheshwari The Film Sushmita Banerjee Kuch Meetha Ho Jaye Ghulab Khan Sehar Anamika Kant Film Star Heera Pandit Home Delivery: Aapko… Ghar Tak Maya Bhagmati Bhagmati (ääni) 2006 Souten: The Other Woman Mitali ”Mita” R. Singh Sandwich Sweety S. Singh Kudiyon Ka Hai Zamana Anjali Sarhad Paar Simran Hope and a Little Sugar Saloni 2008 Gumnaam – The Mystery Ria 2010 Pusher Anita 2016 Dark Chocolate Ishani Banerjee Bengalinkielinen elokuva 2022 The Signature == Lähteet == == Aiheesta muualla == * * Luokka:Intialaiset näyttelijät Luokka:Intialaiset mallit Luokka:Vuonna 1973 syntyneet Luokka:Elävät henkilöt
Adam Burt

Adam Burt (s. 15. tammikuuta 1969 Detroit, Michigan) on yhdysvaltalainen entinen ammattilaisjääkiekkoilija. Hän oli pelipaikaltaan puolustaja. == Ura == === Juniorivuodet === Ennen ammattilaisuraansa Burt pelasi vuodet 1985–1989 juniorisarja OHL:n North Bay Centennialsissa, mitä ennen hän oli edustanut junioriseuroja North Bay Hoppers ja Detroit Compuware. Vuonna 1988 hänet valittiin OHL:n toiseen tähdistökentälliseen. Hartford Whalers varasi hänet NHL:ään numerolla 39 NHL:n varaustilaisuuden 1987 toisella kierroksella. === Ammattilaisura === Burt pelasi vuonna 1988 kaksi AHL:n pudotuspeliottelua Binghamton Whalersissä ja kaudella viisi NHL:n runkosarjaottelua Hartfordissa sekä viisi AHL:n runkosarjaottelua Binghamptonissa. Suurin osa tuosta kaudesta kului kuitenkin OHL:ssä. Burt vakiinnutti paikkansa NHL:ssä kaudella ja hän teki NHL-uransa yhden kauden maali- ja piste-ennätykset kaudella , jolla hän teki 24 tehopistettä, yhdeksän maalia ja 15 syöttöpistettä, 66:ssa runkosarjaottelussa. Hän ylitti 20:n pisteen rajan myös seuraavalla kaudella, . Burt edusti Hartford Whalersiä suurimman osan uraansa. Hän edusti seuraa sen Hartfordin-vuosina yhteensä 499:ssä NHL:n runkosarjaottelussa, mikä on kolmanneksi eniten Ron Francisin ja Kevin Dineenin ottelumäärien jälkeen. Whalers siirtyi vuonna 1997 Pohjois-Carolinaan, jolloin seuran nimeksi vaihtui Carolina Hurricanes. Burt pelasi Carolinassa maaliskuuhun 1999 asti, jolloin hän siirtyi Philadelphia Flyersiin pelaajakaupassa vaihdossa Andrei Kovalenkoon. Hän edusti Philadelphiaa kauden lopun lisäksi myös kauden . Heinäkuussa 2000 hän teki vapaana pelaajana sopimuksen Atlanta Thrashersin kanssa.All-time roster for the Hartford Whalers of the NHL hockeydb.com. Viitattu 30.3.2011. Burtin kausi jäi lyhyeksi, 27:n ottelun mittaiseksi, loukkaantumisen vuoksi. Kaudella hän ei pelannut lainkaan ja vuonna 2002 hän ilmoitti pelaajauransa päättymisestä. Adam Burt pelasi 13 kautta kestäneellä NHL-urallaan yhteensä 737 runkosarjaottelua, joissa hän teki kaikkiaan 152 tehopistettä, 37 maalia ja 115 syöttöpistettä, ja yhteensä 21 pudotuspeliottelua, joissa hän antoi yhden maalisyötön. Hän pelasi NHL:n pudotuspeleissä neljänä vuonna, Hartfordin mukana vuosina 1990 ja 1992 ja Philadelphian mukana vuosina 1999 ja 2000. === Maajoukkue === Burt edusti Yhdysvaltain maajoukkuetta kaksissa maailmanmestaruuskilpailuissa, vuosina 1993 ja 1998. Hän pelasi myös niin ikään kaksissa nuorten maailmanmestaruuskilpailuissa, 1987 ja 1989. == Muuta == Burt on uudestisyntynyt kristitty. Hän on toiminut jääkiekkouransa jälkeen Morning Star New York -yhteisön pastorina. == Lähteet == Luokka:Yhdysvaltalaiset jääkiekkoilijat Luokka:Hartford Whalersin varaamat pelaajat Luokka:Vuonna 1969 syntyneet Luokka:Elävät henkilöt
Howard Keel

Howard Keel (13. huhtikuuta 1919 Gillespie, Illinois – 7. marraskuuta 2004 Palm Desert, Kalifornia) oli yhdysvaltalainen näyttelijä. Hän haaveili nuorena laulajanurasta, mutta päätyi lentokonevalmistaja Douglasin palvelukseen. Menestyttyään useissa laulukilpailuissa hän pääsi Broadwaylle esiintymään Carousel-musikaalissa ja myöhemmin Oklahoman Lontoon esityksiin. Keelin elokuvadebyytti oli rooli brittiläisessä vuonna 1949 valmistuneessa elokuvassa Gangsterien vainoama. Hänen seuraava elokuvansa oli Annie mestariampuja (1950), jota seurasi useita muita Metro-Goldwyn-Mayerin tuottamia musikaaleja, kuten Seitsemän veljeksen morsiamet (1954) ja Muukalainen paratiisissa (1955). Keelin muihin elokuviin kuuluu muun muassa Tulva vuodelta 1958. Vuosina 1981–1991 Keel näytteli Clayton Farlow'ta televisiosarjassa Dallas. Vuonna 1983 hän julkaisi albumin And I Love You So. Keel on saanut tähden Hollywood Walk of Famelle. == Lähteet == == Aiheesta muualla == Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Hollywood Walk of Fame Luokka:Vuonna 1919 syntyneet Luokka:Vuonna 2004 kuolleet
Jalkaväkirykmentti 28 (talvisota)

Jalkaväkirykmentti 28 eli JR 28 oli Suomen armeijan rykmentti talvisodassa. Se oli osa 10. divisioonaa, jonka mukana rykmentti taisteli Taipaleella Karjalankannaksen itäosassa. Jalkaväkirykmentti 28 nimettiin 1. tammikuuta 1940 uudelleen Jalkaväkirykmentti 19:ksi. ==Perustaminen ja varustaminen== Sotaväen päällikkö kenraali Hugo Österman antoi 7. lokakuuta 1939 käskyn Keski-Suomen sotilasläänille perustaa 10. divisioonan jalkaväkirykmentti 28:n. Käskyssä kiellettiin kutsujen toimittaminen reserviläisille kello 23-6 välisenä aikana, mutta sitä ei voitu noudattaa täydellisesti pitkien välimatkojen vuoksi. Käskyssä määrättiin ensimmäiseksi liikekannallepanopäiväksi tiistai 10. lokakuuta (ylimääräiset harjoitukset, YH). Rykmentti perustettiin Jyväskylässä Seminaarinmäellä ja se pyrittiin varustamaan määrävahvuiseksi, mutta puolustusvoimien kalustopulasta johtuen rykmentti ei niitä saavuttanut.Sorko, Kimmo 1998 s. 17-18 ==Yksiköt== *I pataljoona (I/JR 28) *II pataljoona (II/JR 28) *III pataljoona (III/JR 28) *Rykmentin esikuntakomppania (EK/JR 28) *Rykmentin kranaatinheitinkomppania (KrhK/JR 28) *Rykmentin kolonna eli huolto- ja kuljetusosat (Kolonna/JR 28) ==Komentajat== * Eversti Urho Sihvonen perustamisesta - 8.12.1939 * Everstiluutnantti Martti Nurmi 8. - 17.12.1939 * Everstiluutnantti Mauno von Schrowe 17.12 - 8.5.1940 ==Keskittäminen== Rykmentti keskitettiin tulevalle toiminta-alueelleen (Sakkola) 12.-14. lokakuuta muun divisioonan mukana. Esikunta ja kranaatinheitinkomppania saapuivat alueelle 12. lokakuuta kello 20.35 ryhmittyen Kaarnalammen eteläpuolelle. Seuraavana päivänä kello 7.21 saapui III pataljoona ryhmittyen Taipaleen ja Terenttilän alueille. Kello 10.45 saapuivat rykmentin kolonnat ja kello 11.50 I pataljoona, jotka ryhmittyivät Korvenkylään sekä Volossulan ja Koukunniemen alueille. Rykmentin II pataljoona saapui 14. lokakuuta kello 8.24 ryhmittyen Haparaiseen.Sorko, Kimmo 1998 s. 20 ==Rykmentin nimen muutos== Rykmentin nimi muuttui 1. tammikuuta 1940 Jalkaväkirykmentti 19:ksi (JR 19) ==Rykmentin tappiot talvisodassa== * kaatuneita 476 * Kadonneita 112 * Haavoittuneita 1798 Kimmo Sorko: "Taipaleen Päiviä" s.60 ==Lähteet== * * * === Viitteet === Luokka:Talvisodan suomalaiset jalkaväkirykmentit
Kenttätykistörykmentti 10 (talvisota)

Kenttätykistörykmentti 10 eli KTR 10 oli Suomen armeijan kenttätykistörykmentti talvisodassa. Se oli osa 10. divisioonaa ja se tuki rykmentin taistelua Taipaleella Karjalankannaksen itäosassa. Rykmentin numerointi vaihtui 1. tammikuuta 1940, jolloin se nimettiin kenttätykistörykmentti 7:ksi ==Perustaminen ja varustaminen== Rykmentti perustettiin 7. lokakuuta 1939 alkaen Jyväskylässä ja Niinisalossa komentajanaan everstiluutnantti Toivo Sarparanta, joka toimi oman toimensa ohella divisioonan tykistökomentajana. Rykmentti kuului eversti Viljo Kauppilan komentamaan 10. divisioonaan ja se pyrittiin varustamaan määrävahvuuksien mukaisesti, mutta varsinaista tykkikalustoa lukuun ottamatta määrävahvuuksiin ei päästy. ==Yksiköt== *Rykmentin esikunta *I patteristo eli Sillan patteristo (I/KTR 10) perustettiin Jyväskylässä *II patteristo eli Niemen patteristo (II/KTR 10) perustettiin Jyväskylässä *III patteristo eli Merenheimon patteisto (III/KTR 10) perustettiin Niinisalossa ==Keskittäminen== Rykmentti keskitettiin 12.-15.10.1939 välisenä aikana Pyhäjärvi-Sakkola -alueelle Kannaksen itäosaan III Armeijakunnan alueelle. == Lähteet == * Luokka:Talvisodan suomalaiset tykistöyksiköt
HMAS Albatross

HMAS Albatross oli Australian kuninkaallisen laivaston vesilentokoneiden emälaiva ja Australian suurimpia laivanrakennushankkeita ennen toista maailmansotaa. Aluksen tehtävänä oli varmistaa laivaston kyky suojata kriisin aikana kauppamerenkulkua ja tarjota valtiolle mahdollisuus valvoa merialueitaan. Syyskuussa 1938 alus siirrettiin Britannian kuninkaalliselle laivastolle, joka muutti sen korjausalukseksi. Sodan lopun alus oli lokakuusta 1943 miinanraivaajien emälaivana, kunnes se siirrettiin reserviin 3. elokuuta 1945. Se myytiin 19. elokuuta 1946 kauppalaivaksi ja romutettiin 12. elokuuta 1954 Hongkongissa. == Suunnittelu ja valmistus == Albatross tilattiin 10. kesäkuuta 1925 Cockatoo Islandin laivastontelakalta Sydneystä Australian laivaston laajentamisohjelmassa, johon kuului lisäksi muun muassa Britteinsaarilla valmistettavat kaksi risteilijää ja kaksi sukellusvenettä. Kotimainen tilaus oli sekä poliittisesti järkevää että säästi noin miljoona puntaa. Köli laskettiin 16. kesäkuuta 1926 telakkanumerolla 106. Alus laskettiin vesille 23. helmikuuta 1928 kumminaan kenraalikuvernöörin puoliso lady Ethel Stonehaven ja valmistui 21. joulukuuta 1928. Alus ei muistuttanut Britannian kuninkaallisen laivaston hankkimaa HMS Ark Royalia. Aluksella oli pitkä yhtenäinen etukansi, jolle oli asennettu paineilmalla toimiva katapultti. Kannen alle oli rakennettu yhdeksän lentokoneen hangaari. Koneiden siirtelyn mahdollistivat kolme nosturia, joista lähellä keulaa ollut avusti katapulttia ja kaksi taaempana ollutta hangaariin siirtämistä.Chesneau 1998, s. 52. Alukseen oli asennettu sen vakauttamiseksi runkoon laajennukset, mutta ei lainkaan panssarointia. Aseistuksena oli neljä 4,7 tuuman pikatykkiä yksiputkisina asennuksina ilman suojarakenteita. Aluksella oli lentotoimintaa varten varastoituna 8 300 gallonaa polttoainetta. Lentokoneina oli aluksi Fairey IIID -koneita ja myöhemmin Seagull-lentoveneitä. == Palvelus == Palvelus Australian laivastossa jäi melko lyhyeksi, kun alus sijoitettiin huollon jälkeen vuonna 1933 reserviin. Alus luovutettiin vuonna 1938 Britannian kuninkaalliselle laivastolle osamaksuna HMS Apollosta, joka luovutettiin Australian laivastolle nimellä HMAS Hobart. ==Lähteet== * * * ===Viitteet=== == Aiheesta muualla == Luokka:Australian laivaston lentotukialukset
Kevyt osasto 10 (talvisota)

Kevyt osasto 10 oli Keski-Suomen sotilasläänin perustama, joka taisteli talvisodassa 1939–1940. Sen miehistö oli koottu pääosin Keuruun, Multian ja Pihlajaveden reserviläisistä. Osasto perustettiin ylimääräisten harjoitusten yhteydessä Keuruulla ja se taisteli Taipaleen alueella 10.Divisioonan osana ==Varustaminen== Kev.Os10 pyrittiin varustamaan määrävahvuiseksi, mutta puolustusvoimien kalustopulasta johtuen rykmentti ei niitä saavuttanut. ==Yksiköt== *EK *PPK *Esk ==Komentaja(t)== Kevyt Osaston komentajana toimi: \- 9.10.1939 – 20.2.1940 ratsumestari Werner Walden \- 24.2 alkaen majuri Huldén Polkupyöräkomppanian päällikkönä toimi perustamisvaiheessa luutnantti Helge Stewen ja 19.10 alkaen vänrikki Vaarnamo Eskatroonaan päällikkönä toimi luutnantti Tauno Larjo. ==Keskittäminen== Kev.Os10 keskitettiin tulevalle toiminta-alueelleen (Sakkola) 12.10.1939 10.Divisioonan mukana. == Taistelut == Sortanlahti-Volossula-Kirvesmäki-Linnakangas ==Lähteet== * Sotatieteen laitos: Talvisodan historia. Porvoo: Werner Söderström Osakeyhtiö, 1991. ISBN 951-0-17565-X. * Kimmo Sorko: Taipaleen päiviä, Talvisota itä-Kannaksella 1939-1940. Jyväskylä: Historiatyörymä, 2010 ISBN 978-952-92-6803-0 * Sotatieteen laitos: "Talvisodan historia" osa 1 s.117 Luokka:Talvisodan suomalaiset jalkaväkipataljoonat
Dogen palatsi

Dogen palatsi () on Venetsiassa, Italiassa, sijaitseva rakennus. Palatsi on rakennettu 1300-luvulla, ja se on yhdistelmä goottilaista ja arabialaista arkkitehtuuria. Se toimi Venetsian tasavallan raatihuoneena, tuomioistuimena sekä dogen virka-asuntona. Huokausten silta yhdistää Palazzo Ducalen uuteen vankilarakennukseen. Rakennuksen näkyvimmät julkisivut aukeavat kohti Pyhän Markuksen toria sekä Venetsian laguunia. Palatsin avatut arkadikerrokset antavat vaikutelman, että niiden yläpuolinen osa leijuu kahden alemman kerroksen varassa. Palatsin edessä on kaksi monoliittipylvästä. Toisen huipulla on Pyhän Markuksen pronssileijona, toisen Pyhä Theodoros, joka oli Venetsian ensimmäinen suojeluspyhimys. Dogen palatsi on toiminut museona vuodesta 1923 lähtien. Kuva:Naya, Carlo (1816-1882) - n. 253 - Venezia - Palazzo Ducale veduta generale.jpg|1800-luvulla otettu mustavalkokuva Kuva:Palazzo ducale 12.JPG|Pyhän Markuksen torin vastainen fasadi Kuva:Bridge of sighs summer 2007.jpeg|Huokausten silta Kuva:Doge's Palace - Venice 2016.jpg|Venetsian laguunin vastainen fasadi Kuva:Campanile View IMG 4226.JPG|Palatsi kuvattuna Pyhän Markuksen kirkon kellotornista Kuva:Venice - Doge Palace Entrance.jpg|Palatsin sisäänkäynti Kuva:Doge Palace, Venice, Interior.jpg|Vanha mustavalkokuva palatsin sisältä Kuva:Doge's Palace courtyard (Venice).jpg|Palatsin sisäpihaa Kuva:Naya, Carlo (1816-1882) - n. 068 - Cortile del Palazzo Ducale.jpg|1800-luvulla otettu mustavalkokuva sisäpihan kaivosta == Lähteet == == Aiheesta muualla == * Viralliset sivut Luokka:Venetsian rakennukset ja rakennelmat Luokka:Italian palatsit Luokka:Seulonnan keskeiset artikkelit
Telomeraasi

Telomeraasi on entsyymi, joka suojaa kromosomien päitä solunjakautumisen aiheuttamilta vaurioilta. Telomeraasi on ribonukleoproteiini-entsyymi, joka tehtävänä on ylläpitää telomeerejä, kromosomin päitä suojaavaa lopetusjaksoa. Kromosomin DNA:n päät lyhenevät aina kun solut jakautuvat mitoosissa. Lopulta telomeerijakso kuluu pois ja kromosomi vaurioituu. Telomeraasi suojaa DNA- ketjun päiden telomeerejä lyhenemiseltä ja mahdollistaa koko kromosomin monistamisen aivan loppuun asti. Telomeraasi mahdollistaa telomeerien korvaamisen DNA-ketjujen päissä niiden muutoin lyhentyessä solun jakautuessa mitoosissa. Jos telomeraasia ei esiinny, solut saavuttavat Hayflickin rajan, eikä solulinja voi enää jakaantua. Telomeraasi katalysoi toistosekvenssin (selkärankaisilla "TTAGGG") lisäämisen – eli telomeerin synteesin – kromosomien DNA-ketjun päähän 3'-hydroksyyliryhmän jälkeen. ==Rakenne== Telomeraasi koostuu kahdesta telomeraasi-käänteis-transkriptaasista (TERT), kahdesta telomeraasi-RNA:sta (TR tai TERC) ja kahdesta dyskeriinistä (DKC1). Ihmisellä näitä kutsutaan myös nimillä hTERT ja hTR, ja niiden toimintaan liittyy useita muita proteiineja. Telomeraasi-RNA TERC toimii mallina telomeerin DNA:lle. Telomeraasi-transkriptaasi TERT puolestaan syntetisoi telomeerin DNA:n RNA:sta. Ihmisellä dyskeriini huolehtii telomeraasi-RNA:n oikeellisesta prosessoinnista ja siirtämisestä. Ihmisen telomeraasientsyymin rakenteen selvitti Scott Cohen tutkimusryhmineen australialaisessa Children's Medical Research Institutessa vuonna 2007. Tutkimus tehtiin massaspektrometrisarjoittamalla ihmisen kuolemattomien solulinjojen telomeraasien proteiinien osatekijöitä ja päättelemällä molekyylikoko. ==Reaktivaatio== Telomeerien lyhenemisellä uskotaan olevan yhteys vanhenemisen aiheuttamiin oireisiin. Telomeraasin reaktivaatio ikääntyneillä kotihiirillä tehdyissä kokeissa on pidentänyt telomeerejä, vähentänyt DNA-vaurioihin liittyvää viestintää, herättänyt pysähtyneet soluviljelmät ja eliminoinut haitallisia solutyyppejä monissa sisäelimissä. Somaattisissa soluissa telomeraasin reaktivaatio on kumonnut hermorappeutumisen. Telomeraasientsyymin pitempiaikainen reaktivaatio voi edistää syöpien syntyä. ==Lähteet== Luokka:Transferaasit Luokka:Molekyylibiologia
SLC2A4

SLC2A4 on pääasiallinen sokeria verenkierrosta lihassoluihin siirtävä proteiini. Se on kalvoproteiini, joka suorittaa glukoosin passiivista kuljetusta solukalvon yli lihassoluihin. SLC2A4-proteiini kuljettaa glukoosia soluihin insuliinitasojen säätelemänä. SLC2A4-kalvoproteiinia on rasvakudoksissa ja poikkijuovaisissa lihaskudoksissa (luurankolihas- ja sydänlihaskudos). Sen nimitys SLC2A4 eli Liuoskuljettaja-perhe 2:n, avusteinen glukoosin siirtäjä jäsen 4 johtuu englanninkielen määreestä solute carrier family 2 (facilitated glucose transporter), member 4. Sama proteiini tunnetaan myös GLUT4-nimellä, eli glukoosinsiirtäjä 4 ( Glucose transporter type 4). Ihmisen kromosomissa 17 sijaitseva SLC2A4- tai GLUT4-geeni koodaa SLC2A4-proteiinin. SLC2A4 kuuluu Sokerin kuljettaja (TC 2.A.1.1) -proteiiniperheeseen, jossa glukoosinsiirtäjät luokka I (SLCA2A/GLUT1-4), II (5-8) ja III (8-12). ==Katso myös== *Laktaatti * Glykolyysi ==Lähteet== Luokka:Proteiinit
I/KTR 10 (talvisota)

I/KTR 10 eli Kenttätykistörykmentti 10:n ensimmäinen patteristo (”Sillan patteristo”) oli talvisodan aikainen kenttätykistöpatteristo, joka perustettiin 7. lokakuuta 1939 alkaen Jyväskylässä. Patteriston komentajana oli kapteeni Tauno Siltanen, jonka mukaan patteristoa kutsutaan myös Sillan patteristoksi. Patteristo taisteli Pyhäjärvi-Sakkola -alueelle Kannaksen itäosaan III Armeijakunnan alueella. Se kuului everstiluutnantti Toivo Sarparannan komentamaan kenttä­tykistö­rykmentti 10:een. Patteriston numero vaihdettiin 1. tammikuuta 1940 I/KTR 7:ksi. == Perustaminen ja varustaminen == I/KTR10 perustettiin Jyväskylän Lyseolla. Patteriston henkilöstön pääosa oli Jyväskylän Sotilaspiirin I ala-alueella asuneita reserviläisiä. Patteristoon oli sijoitettu ala-alueen päällikön Tauno Siltasen lisäksi vain kolme aktiiviupseeria. Jyväskylän Sotilaspiirin I ala-alue käsitti Jyväskylän kaupungin, maalaiskunnan ja Säynätsalon. Patteristo pyrittiin varustamaan määrävahvuuksien mukaisesti, mutta varsinaista tykkikalustoa lukuun ottamatta määrävahvuuksiin ei päästy. == Yksiköt == *E ja EPtri/I/KTR 10, patteristoupseeri luutnantti Eelis Aspo (aktiiviupseeri) 1. helmikuuta 1940 saakka, luutnantti Bo Rechardt (aktiiviupseeri) 1. helmikuuta 1940 *1./I/KTR 10, päällikkö luutnantti Eelif Sandström (aktiiviupsseri), kalusto 4 kpl 76 K/02 *2./I/KTR 10, päällikkö luutnantti Yrjö Soini, kalusto 4 kpl 76 K/02 *3./I/KTR 10, päällikkö luutnantti Bo Rechardt (aktiiviupseeri), luutnantti J Malminen 1. maaliskuuta 1940 alkaen, kalusto 4 kpl 102 H/10 == Keskittäminen == I/KTR 10 keskitettiin 12.-15.10.1939 välisenä aikana Pyhäjärvi-Sakkola -alueelle Kannaksen itäosaan III Armeijakunnan alueelle. == Tuliasemien (vast) koordinaatit Taipaleenjoen Linnakankaalla == 1.Ptri -Tuliasema1 60°38′50.5″ 30°29′32.0″ 1\. Ptri Tuliasema2 60°38′58.9″ 30°29′25.9″ 1.Ptri Tuliasema3 60°39′0.0″ 30°29′31.5″ 2.Ptri-Tuliasema1 60°39′52.9″ 30°29′15.9″ 3.Ptri -Tuliasema1 60°38′39.4″ 30°28′55.0″ 3.Ptri-Tuliasema2 60°38′39.3″ 30°28′53.2″ 3.Ptri-Tuliasema3 60°38′39.3″ 30°28′51.1″ 3.Ptri-Tuliasema4 60°38'39.4" 30°28'49.6" Esikuntarakennus 60°40'24.3" 30°29'7.8" == Patteriston tappiot talvisodassa == * Kaatuneita 14, keski-iältään he olivat 27,6-vuotiaita, kaatuneilta jäi 7 sotaorpoa. * Vakavasti haavoittuneita oli 22. == Sillan Patteristo jatkosodassa == Pääosa patteriston henkilöstöstä palveli Siltasen johdolla jatkosodassa RsPsto27:ssä == Lähteet == * * * Luokka:Talvisodan suomalaiset tykistöyksiköt
Hayflickin raja

Hayflickin raja tai Hayflickin ilmiö kuvaa biologisten solujen tavallisesti rajallista solujakautumiskertojen määrää. Raja ei koske syöpäsoluja kuten HeLa-soluja. Raja johtuu kromosomien päissä olevien telomeerien lyhentymisestä ja rajan ylittyessä normaalit solut voivat kuolla. Jokainen solujakautuminen lyhentää telomeerejä, joita puolestaan kykenee pidentämään telomeraasi, joka siten voi kasvattaa Hayflickin rajaa. ==Historia== Sanan Hayflickin raja keksi vuonna 1974 australialainen Sir Macfarlane Burnet kirjassaan Intrinsic Mutagenesis: A Genetic Approach to Ageing. Vuonna 1881 saksalainen August Weismann esitti solujakautumisen olevan rajoitettua ja tämän johtavan lopulta eliöiden kuolemaan. Vuonna 1907 tämän väitteen asetti osin kyseenalaiseksi yhdysvaltalainen Ross Harrison luotuaan kuolemattomia soluviljelmiä. Vuonna 1921 ranskalainen kirurgi Alexis Carrel kyseenalaisti Weismannin väitteen ja oman väitteensä tueksi hän kasvatti 34 vuotta kanan sydämen fibroblasteja soluviljelmissä. Carrelin kokeita ei ole sittemmin kuitenkaan onnistuttu toistamaan. Kokeet olivat virheellisiä ja Carrel mahdollisesti itse tiesi tämän. Carrelin kokeet kuitenkin loivat tieteen piiriin pitkäaikaisen yleisen käsityksen selkärankaisten solujen kuolemattomuudesta. Solujen rajallisen jakaantumiskyvyn havaitsi Leonard Hayflick vuonna 1961 Wistar instituutissa, huomatessaan sikiösolujen jakaantuvan soluviljelmissä vain 40–60 kertaa. Tämän rajan saavutettuaan solut siirtyvät vanhuusvaiheeseen ja vanhenevat tai siirtyvät apoptoosiin. Hayflick julkaisi tuloksensa vuonna 1965. Hayflickin tutkimuksen tuloksia ei aluksi hyväksytty laajalti, mutta Hayflickin havaintoja tukevat muiden tutkijoiden tulokset muuttivat kuitenkin yleisen käsityksen hitaasti useiden vuosikymmenien aikana. Telomeerien olemassaolosta on jo tiedetty vuodesta 1933 asti, mutta kromosomien lyhentymisen ongelman tunnisti ensimmäisenä venäläinen Alexei Olovnikov vuonna 1971. Hän pyrki selittämään omaa havaintoaan ja Hayflickin havaitsemaa rajallista solujakautumista teoretisoimalla kromosomien päissä olevien telomeerien pituuden rajoittavan solujakautumista. Hän myös arveli telomeerien loppuun lyhenemisen liittyvän soluvanhenemiseen ja tietyn entsyymin, joka myöhemmin tunnistettiin telomeraasiksi, liittyvän syöpäsolulinjojen kuolemattomuuteen. Ensimmäiset kokeelliset todisteet telomeerien lyhentymisen ja Hayflickin rajan välille löydettiin vasta 1990. Telomeraasin löysivät Elizabeth H. Blackburn ja Carol W. Greider vuonna 1985. Tämän entsyymin katalyyttinen ala-yksikkö telomeraasi käänteistranskriptaasi (TERT) pidentää telomeerejä ja vaikuttaa siten Hayflickin rajaan. ==Katso myös== *Morfogeenit *Kuolemattomuus *Telomeraasi ==Lähteet== Luokka:Gerontologia Luokka:Perinnöllisyystiede Luokka:Kromosomit Luokka:Molekyylibiologia